Case ID: 1135904
Sentence 47: Bununla əlaqədar olaraq məhkəmə kollegiyası qeyd edir ki, Azərbaycan Respublikasının Seçki Məcəlləsinin 115.1-ci maddəsinə əsasən Azərbaycan Respublikasının Cinayət Məcəlləsinə, Mülki Məcəlləsinə və İnzibati Xətalar Məcəlləsinə uyğun olaraq cinayət, mülki və ya inzibati məsuliyyətə aşağıdakı şəxslər cəlb edilə bilərlər: 115.1.1 zor tətbiqi ilə, aldatma, hədə ilə vətəndaşın seçmək və seçilmək hüququna mane olanlar; 115.1.2 seçkinin (referendumun) nəticələrinə təsir məqsədi ilə vəzifə səlahiyyətlərindən sui-istifadə edənlər; 115.1.3 namizədin lehinə imza atmağa vətəndaşları məcbur edən və ya namizədin müdafiəsi üçün imza yığılmasına mane olan və ya bu imzaların saxtalaşdırılmasında iştirak edən şəxslər; 
 115.1.7. seçki komissiyaları üzvlərinin, müşahidəçilərin, vəkil edilmiş şəxslərin, namizədlərin, siyasi partiyaların, siyasi partiyalar bloklarının, referendum üzrə təşviqat qrupunun səlahiyyətli nümayəndələrinin, kütləvi informasiya vasitələri nümayəndələrinin hüquqlarını pozanlar, o cümlədən seçki sənədlərinin surətlərinin və məlumatların vaxtında alınması və seçki sənədlərinin surətlərinin təsdiqi ilə bağlı hüquqlarını pozanlar və i. a.60 saylı Salyan-Neftçala seçki dairəsinin sədri və ya digər üzvləri tərəfindən Azərbaycan Respublikasının Seçki Məcəlləsinin 115.1-ci maddəsində nəzərdə tutulmuş, cinayət, mülki və ya inzibati məsuliyyətə səbəb ola bilən hərəkətlərə yol verilməsi halı müəyyən edilmədiyindən məhkəmə kollegiyası bu hissədə də şikayət müəllifinin mövqeyini əsassız hesab edir.